Орден за воени заслуги (Македонија) - Википедија

# Орден за воени заслуги (Македонија)

### Од Википедија, слободна енциклопедија

Орденот за воени заслуги

Орденот за воени заслуги е високо воено одличие на Република Македонија кое се доделува за храброст и воопшто, истакната служба на воен план.

## [уреди] Карактеристики

Има основна медаљонска форма со димензии од 65мм. Медаљонот има форма на осмокрака ѕвезда, чии краци се спојуваат во круг кој го сочинува мотото -за татковината и знамето на Република Македонија. Околу краците на ѕвездата има венец од дабови гранки. Над орденскиот знак има карика од вкрстени мечови со апликација на дабов лист. Орденот е изработен од сребро, позлата, тониран топол емајл. Има соодветна лента со која се носи на врат.

Редниот број на орденот, соодветен жиг за чистота на металот од кој е изработен и жигот на производителот се втиснати на задниот дел на орденот.

Секој орден и медал има соодветна кутија, во одредена боја, која димензионално одговара на димензиите на одличјата. На поклопецот на кутијата со златовтиснување е името на одличјето.

Лентите за ордените се изработени од маорирана свила во пропишаната боја и димензија.

## [уреди] Критериум

Орденот за воени заслуги се доделува на:

- на припадници на безбедносните сили на Република Македонија, на воени старешини за извонредни успеси во организирањето и командувањето со вооружените сили за време на војна и мир; во изградбата и јакнењето на одбранбената способност на Република Македонија; во командувањето и раководењето со безбедносните сили и воените единици или установи за дејствија коишто придонесуваат за успешна и ефикасна одбрана на независноста, безбедноста и територијалниот интегритет на Републиката;

- за особена храброст или за посебни заслуги на полицајци, војници, старешини, полициски единици и воени единици, штабови, команди и установи, кои со својот пример и умешност во раководењето со единицата, односно установата создаваат услови за постигнување на исклучително добри успеси или кои се одликуваат со старешински, полициски и војнички особини што им служат за пример на другите старешини и војници, како и на граѓански лица на служба во вооружените сили на Република Македонија за постигнување на особени резултати од значење за одбраната на Републиката;

- на воени и полициски единици и установи за повеќегодишно успешно работење и постигнување на особени резултати во развивањето и јакнењето на безбедносните сили и вооружените сили во Република Македонија и

- на припадници на странски вооружени сили за особен придонес за успешно остварување и унапредување на односите и соработката меѓу вооружените сили на нивната држава и вооружените сили на Република Македонија.

Одликувања и признанија на Република Македонија
Орден на Република Македонија - Орден 8ми септември - Орден Илинден - 1903 година - Орден за заслуги за Македонија - Орден за воени заслуги - Медал за заслуги за Македонија - Медал за храброст - Повелба на Република Македонија

Преземено од "http://mk.wikipedia.org../../../%D0%BE/%D1%80/%D0%B4/%D0%9E%D1%80%D0%B4%D0%B5%D0%BD_%D0%B7%D0%B0_%D0%B2%D0%BE%D0%B5%D0%BD%D0%B8_%D0%B7%D0%B0%D1%81%D0%BB%D1%83%D0%B3%D0%B8_%28%D0%9C%D0%B0%D0%BA%D0%B5%D0%B4%D0%BE%D0%BD%D0%B8%D1%98%D0%B0%29_a86f.html"

Категорија: Одликувања и признанија на Република Македонија

##### Views

- Статија
- Разговор
- Тековна верзија

##### Пребарај